CELEX: 62020CN0641
Language: bg
Date: 2020-11-26 00:00:00
Title: Дело C-641/20: Преюдициално запитване от Tribunal du travail de Liège (Белгия), постъпило на 26 ноември 2020 г. — VT/Centre public d'action sociale de Líège (CPAS)

8.2.2021   
            
            
               BG
            
            
               Официален вестник на Европейския съюз
            
            
               C 44/30
            
         
      Преюдициално запитване от Tribunal du travail de Liège (Белгия), постъпило на 26 ноември 2020 г. — VT/Centre public d'action sociale de Líège (CPAS)
      (Дело C-641/20)
      (2021/C 44/35)
      Език на производството: френски
      
         Запитваща юрисдикция
      
      Tribunal du travail de Liège
      
         Страни в главното производство
      
      
         Жалбоподател: VT
      
         Ответник: Centre public d'action sociale de Líège (CPAS)
      
         Преюдициален въпрос
      
      Когато държава членка приеме решение за отнемане на статута на бежанец на основание член 11 от Директива 2011/95 (1), а след това го лиши от правото на пребиваване и му разпореди да напусне територията на страната, трябва ли членове 7 и 13 от Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни (2), във връзка с член 47 от Хартата на основните права на Европейския съюз да се тълкуват в смисъл, че заинтересованото лице запазва временно право на пребиваване, както и социалните си права до произнасянето по съдебен ред по жалбата срещу решението за прекратяване на пребиваването му и за връщането му?
      
         (1)  Директива 2011/95/ЕС на Европейския парламент и на Съвета от 13 декември 2011 година относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (ОВ L 337, 2011 г., стр. 9).
      
         (2)  ОВ L 348, 2008 г., стр. 98.